《梨花》
宋代·舒岳祥

新叶轻柔宜与藉，芳心疏散不须茸。
象床骨冷尺春梦，雾阁神清怯晓风。
雨里多情危有泪，月中澄莹望如空。
清明寒食人何处，金谷昭阳事不同。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。